ming030890/wiki-yue-high-quality huggingface dataset:
劉弗陵

劉弗陵（前94年—前74年6月5號），係西漢第八位皇帝，前87年到前74年在位，跟諡號叫漢昭帝。
劉彥恩

劉彥恩（英文：Claudia Lau，1992年11月11號—）係香港女泳手，擅長背泳，參加過2010年廣州亞運同2014年仁川亞運，2017年退役。
劉彧

劉彧（439年12月9號—472年5月10號），係劉宋第七位皇帝，466年到472年在位，跟諡號叫宋明帝。
劉彩玉

劉彩玉（Pat Lew，1968年10月10號—）係香港無綫電視藝員。佢喺香港出世，1991年用歌手身份出道，之後加入無綫電視，主要做《都市閒情》主持，2005年開始客串拍電視劇。
劉建浩

劉建浩（粵拼：lau4 gin3 hou6，Alex LAU Kin-Ho，1973年—）係香港測繪師。曾經去美國留學，喺美國羅德島設計學院（Rhode Island School of Design）建築系畢業。
而家係凱德洋行少東。

家庭
劉建浩喺2008年10月2號同香港歌手陳慧琳結婚。佢有一個家姐叫Gigi Lau。佢阿爸大名亦好出名[未記出處或冇根據]。
劉弘

劉弘（前195年3月—前180年11月14號），係西漢第四位皇帝，前184年到前180年在位，史稱西漢後少帝。
劉強東

劉強東（1973年3月10號或1974年2月14號—）係中華人民共和國有錢人。佢喺江蘇宿遷出世，喺中國人民大學畢業。佢創辦互聯網購物平台京東商城，而今係首席執行官。佢係《福布斯》2013中國400富豪榜第98位，《福布斯》2016中國400富豪榜第16位。
2015年8月8號，劉強東同章澤天喺北京朝陽區登記結婚。

緋聞
2015年聖誕第二日，劉強東喺澳洲雪梨嘅公寓度開派對，發生賓客性侵，試過畀差人同法院調查。2018年8月尾劉去美國明尼蘇達大學進修，期間涉嫌性侵犯大學女生，明尼蘇達州檢察官決定唔起訴。
卡爾拉格斐

卡爾拉格斐（Karl Lagerfeld，1933年9月10號—2019年2月19號），人稱「老佛爺」，係法國嘅時裝設計師，亦係Chanel嘅創作總監。
卡爾斯

卡爾斯（Kars）係土耳其嘅一座城，喺土耳其東北部，人口8萬。
卡爾斯特凡臣

卡爾斯特凡臣（Stefán Karl Stefánsson，1975年7月10號—2018年8月21號）係冰島男演員，出名演出作品主要係冰島細路節目《懶鎮》（Latibær）。佢因為膽管癌而過身，終年43歲。
卡爾斯省

卡爾斯省（土耳其文：Kars ili）係土耳其嘅其中一個省，首府卡爾斯。
卡爾捨亞卡籃球隊

卡爾捨亞卡籃球隊（英文：Karşıyaka Basket）係土耳其卡爾舍亞卡嘅職業籃球球會，依家打緊土耳其超級籃球聯賽。
卡爾斯坦城堡

卡爾斯坦城堡（捷克文：hrad Karlštejn）係捷克卡爾斯坦一座城堡，由神聖羅馬帝國皇帝卡爾四世喺1348年起。
卡爾斯魯亞

聯邦德國建國嘅時候，為咗凸顯自己嘅司法獨立，將德國聯邦憲法法院同德國聯邦司法法院設咗喺卡爾斯魯亞，而唔係當年嘅首都波恩。
卡爾斯魯亞 - Karlsruhe
大帽山道

大帽山道（Tai Mo Shan Road）係香港一條路，喺新界荃灣區大帽山，連接荃錦公路同埋大帽山山頂雷達站，不過去到中段就唔畀未經許可嘅車行上去。
大庾

大庾係中國江西贛州一個縣，總面積1368平方公里，人口31萬。
大府

大府（日文：大府市／おおぶし Ōbu-shi）係日本愛知縣一個市，2023年人口93,176人。
大康

大康係大遼皇帝耶律洪基嘅第三個年號，相當於公元1075年到1084年，前後總共10年。
大廈

大廈，又叫大樓，係指有比較多樓層嘅建築物，通常為住宅單位或者寫字樓而起，需要用𨋢去連接各個樓層。
樓層非常多嘅大廈，就係摩天大廈。
大帽山

香港天文台喺大帽山設置嘅雷達站，提供低空雷達數據，熱帶氣旋襲港期間會有人當值。
大帽山（粵拼：daai6 mou6 saan1，英文：Tai Mo Shan），又名大霧山，《香港雜記》繙做大磨山，係香港一山。海拔九百五十七米，係香港至高，高過第二嘅鳳凰山廿三米。大帽山處於新界中部，山體廣闊，坡度平緩，附近範圍劃入大帽山郊野公園之內。山系一帶，伸入大欖郊野公園同埋林村郊野公園。大帽山位於荃灣區同埋元朗區交界，小部分歸大埔區。
由於大帽山喺春天不時都有大霧，絕大部份香港人都叫佢做「大霧山」。

地理
大帽山主要由火山岩組成，喺山谷亦有唔少沉積岩。山坡嘅上半部露出山脊，亦有一啲石澗由高地流到山谷。大帽山由於係全港至高，可以遠望四處。佢南面近處係荃灣，遠啲係青衣島，再遠可以望到香港內洋。而東望則可見馬鞍山，北望近見石崗。天氣好時，向西南遠望，會見到大嶼山。
香港政府將佢劃入郊野公園，是爲大帽山郊野公園。呢帶山林最大威脅係山火。一九六八年，火燒大帽山同城門，燒咗卅四粒鐘，毁咗廿八萬幾樖樹。

史
《香港雜記》有云，大清「守兵多寨於此。」而大帽山高地，方便傳送煙號，以防海賊。《新安縣志》亦提過，大帽山「上有石塔，多產茶」，路經麥理浩徑第八段嘅時候，就會見到以前嘅梯田。

氣候
大帽山平均溫度，全港至低，只有攝氏十七度二，比天文臺廿三度一，低六度左右。全年有一百零三日，處於寒冷天氣狀態，全港之冠。而全年平均濕度係百分之八十八。

屋宇
由於位於高地，氣候獨特，接近高空大氣，香港天文台喺大帽山設置雷達站，提供雷達影像同埋數據。

動植物
大帽山東南面有森林，但受氣候限制，喬木只可以伸展至海拔550米，再高啲嘅地方植物主要係灌木同埋草。以前大帽山曾經盛產綠茶，名霧茶或雲茶。現時山坡有見梯田痕跡。
動物方面，大帽山有多種雀、蛇同埋蝴蝶，亦有唔少螢火蟲。

交通
大帽山有車路，名大帽山路，由荃錦公路杈出。大帽山路頭，有扶輪公園，有遊客中心，設有好多停車位。

讀音
由於好多人將「帽」字陰上變調嘅音mou6*2當成係個字本來嘅讀音，所以「大帽山」呢個名，喺口耳相傳嘅時候，經常俾人誤會成「大霧山」，因為「霧」字都係讀 粵拼：mou6，同「帽」、「冒」同音。而且大帽山山頂好高，時時有霧，加深咗呢個誤會。
大平原

大平原（英文：Great Plains），又叫北美大平原，係北美洲中部嘅一大塊平原，喺密西西比河西面、洛磯山脈東面、格蘭德河北面，面積約莫130萬平方公里。佢係白堊紀陣時嘅西部內陸海路經歷唨海退之後形成嘅。
土屋良太

土屋良太（日文假名つちやりょうた，1967年5月17號—）係日本男演員，新潟縣出身。有演舞臺劇、電影同電視。前妻渡邊惠里（日文：渡辺えり）都係演員，女方大佢13年，佢哋1996年結婚，2019年離婚。
土岐隼一

土岐隼一 ，係日本嘅一個男配音員。

配音作品一覽
呢個表唔完整，歡迎加料。
土屋李央

土屋李央 ，係日本嘅一個女藝人同埋配音員。
土岐田洸平

土岐田洸平（1986年3月16號—）係日本足球員，司職中場，效力町田澤維亞。
土師亞文

土師亞文，係日本嘅一個女藝人同埋配音員。
土屋實紀

土屋實紀 ，係日本嘅一個女藝人同埋配音員。
土居聖真

土居聖真（粵拼：tou2 geoi1 sing3 zan1；日文：土居 聖真(Doi Shoma)；1992年5月21號—）係日本職業足球員，效力緊日本職業足球甲組聯賽球會鹿島鹿角，司職進攻中場。

球會生涯
2011年11月26號，首次代表鹿島鹿角喺聯賽出場，對陣清水心跳。
2013年9月21號，對陣磐田山葉，獲得個人喺聯賽嘅首個入波。
土屋征夫

土屋征夫（1974年7月31號—）係日本足球員，司職後衞，效力甲府風林。
反骨男孩

反骨男孩（英文：Wackyboys）係2012年成立嘅一個臺灣YouTuber團體，佢哋喺2017年間模仿愛奇藝製作嘅真人騷節目《中國有嘻哈》出名。
反黑

《反黑》（英文：OCTB）係影視兄弟喺2017年拍嘅網絡電視劇，用1980年代中嘅香港皇家香港警察有組織罪案及三合會調查科打擊黑社會做主題。

制作準備
呢套劇係由中國大陸財團投資6000萬人民幣製作，當中九成演員都係嚟自香港，由陳小春、陳國坤、李璨琛、王合喜、彭敬慈同陳嘉桓領銜主演，並由喺電影《三五成群》飾演過「廿八座大王」嘅宋本中執導。套劇由2017年9月22號起，以每日一集嘅形式喺Youtube同優酷發佈。

內容
故事講述1980年代皇家香港警察有組織罪案及三合會調查科（OCTB）打擊香港黑社會活動所遭遇政治陰謀。故事設計成香港有個黑社會單位同政治部部份人員有秘密關係。
反響定位

反響定位（echolocation）係某啲動物（例子有海豚）有嘅能力，指隻動物射啲聲波出去，再靠感應返嚟嘅聲波嚟知道周圍物件嘅位置。原理同聲納一樣。
反骨

反骨（Betrayal），又叫背叛，係指違背咗第啲人對自己嘅信賴嘅行為，可以出現喺人同人之間、人同群體之間，又或者群體同群體之間。反骨嘅人會被叫做反骨仔、二五仔或者叛徒。
反間計

反間計係三十六計入面嘅第33個計策，歸類入敗戰計，內容係用間諜去傳播假情報令敵人之間互相猜疑。
反駁隊

反駁隊，坊間又叫應變反駁隊，係香港特區政府成立嘅團隊，喺2024年重新啟動《基本法》第23條立法工作嗰陣，專門應對互聯網同社交媒體上面被當局認為係「抹黑」或者「惡意攻擊」嘅資訊。呢個團隊係喺2024年1月25號行政長官李家超出席立法會互動交流答問會嗰陣頭一次被提及。同年1月30號，保安局局長鄧炳強喺立法會話自己就係反駁隊隊長。

核心解說隊
香港政府亦設立咗核心解說隊，專門要嚟解說香港政府嘅政策，特別喺基本法第23條立法。解說隊嘅核心隊員包括有行政長官李家超、律政司司長林定國、同埋保安局局長鄧炳強。

後續
基本法23條立法完成之後，政府話，反駁隊仲會繼續運作，同埋「有關工作嘅開支喺唔會公開」。至於反駁隊會唔會長期保持落去，政府話，反駁隊有朝一天都會解散，但係，反駁隊嘅精神喺會長存嘅。
反黑暴隊

《反黑暴隊》（Gangster Squad）係一部2013年嘅美國犯罪電影，由魯賓費利沙執導，主演係佐斯布連、賴恩高斯寧、Nick Nolte、愛瑪史東、辛潘。

劇情
1949年嘅洛杉磯，窮兇極惡、出於東岸嘅黑幫大佬Mickey Cohen係呢度嘅話事人。佢從販毒、販賣軍火、賣淫事業謀取暴利，甚至野心想涉獵成個美國嘅地下賭場。佢嘅成功除咗有賴佢嘅手下，重有靠一班受佢控制嘅差人同政客嘅保護。佢嘅勢力大到連英勇善戰嘅警員都要退避三分，只有由洛杉磯警察局警長John O'Mara同埋Jerry Wooters領導嘅神秘行動組夠膽同Mickey Cohen對抗，剿滅佢嘅犯罪王國。
十二月十二

十二月十二係黃曆十二月嘅第十二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月廿七

十二月廿七係黃曆十二月嘅第廿七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月十八

十二月十八係黃曆十二月嘅第十八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月十六

十二月十六係黃曆十二月嘅第十六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月廿一

十二月廿一係黃曆十二月嘅第廿一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月廿三

十二月廿三係黃曆十二月嘅第廿三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月十三

十二月十三係黃曆十二月嘅第十三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月十九

十二月十九係黃曆十二月嘅第十九日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月十五

十二月十五係黃曆十二月嘅第十五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月十四

十二月十四係黃曆十二月嘅第十四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
司馬光

司馬光畫像。
司馬光（1019年11月17號—1086年10月11號），字君實，係北宋政治人同文學家。

生平
佢祖先係西晉皇族（安平獻王司馬孚嘅後人），喺佢嗰代家世重好啲，因為阿爸係做官。話說司馬光細個嗰陣，曾經用過石頭打爛一個大盆，救咗一個跌咗落水盆嘅既細路。後世就攞咗嚟當成兒童故仔講，話佢好醒目、好夠膽識。
司馬光廿歲就中咗進士，由地方官做起。後尾佢入咗京，負責編撰典籍。司馬光就咁樣寫咗《資治通鑑》呢本書。司馬光為人溫良謙恭、剛正不阿，佢嘅人格俾當時人睇成係典範，歷來受人景仰。
1086年過身，享年68歲，死後追贈太師、溫國公，謚號文正。
司馬德文

司馬德文（386年—421年），係東晉第十一位皇帝，亦係東晉最後一個皇帝，418年到420年在位，跟諡號叫晉恭帝。
司馬懿

司馬懿（懿讀意，粵拼：si1 maa5 ji3；179年—251年），字仲達（zung6 daat6），司州河內郡温縣孝敬里舞陽村（今河南省溫縣招賢鎮）人，出身士族家庭，三國時期魏國大臣，政治人同軍事家。佢曾經喺曹魏西部抵禦諸葛亮嘅北伐軍，之後又平定咗遼東公孫淵嘅叛亂，魏帝曹叡因此好信任佢，臨死前託孤佢同埋大將軍曹爽。後尾佢發動高平陵之變做低曹爽，控制咗曹魏嘅政權。之後曹魏嘅君主都成為司馬家嘅傀儡，為日後司馬炎篡奪曹魏政權埋下伏筆。
司馬懿個仔司馬昭稱王後，追尊佢為晉宣王；司馬懿個孫司馬炎做咗皇帝之後，追尊為高祖宣皇帝，所以又叫晉高祖（zeon3 gou1 zou2）、晉宣帝（zeon3 syun1 dai3）。

生平
司馬懿係東漢京兆尹司馬防嘅第二個仔，司馬懿阿爺司馬儁係潁川太守。
曹操當政嗰陣，搵司馬懿做官，由文學掾做起，之後轉做黃門侍郎，又轉做議郎、丞相東曹屬，之後又轉做主簿。
曹丕篡漢之後，司馬懿做尚書，之後轉做督軍、御史中丞，受封安國鄉侯。
魏黃初二年（221年），司馬懿轉做侍中、尚書右僕射。黃初五年改封做向鄉侯，轉做撫軍、假節，領兵五千，加給事中、錄尚書事。
魏明帝即位之後，改封司馬懿做舞陽侯，之後轉做驃騎將軍，之後明帝加司馬懿督荊、豫二州諸軍事。
魏太和四年（230年），司馬懿升做大將軍，加大都督、假黃鉞。第二年，魏明帝任命司馬懿都督雍、涼二州諸軍事。
青龍三年，司馬懿升做太尉。魏明帝過身嗰陣，有遺詔叫司馬懿同大將軍曹爽輔佐下任皇帝曹芳。
司馬德宗

司馬德宗（382年—419年），係東晉第十位皇帝，396年到404年、405年到419年在位，跟諡號叫晉安帝。
司馬乂

司馬乂（277年—304年3月19號），字士度，係西晉嘅長沙王，晉武帝第十七仔，亦係八王之亂嘅重要參與者之一。304年洛陽陷落後，佢俾河間王司馬顒嘅部下張方燒死咗。
司馬南

于力（1956年6月22號—），笔名司馬南，祖籍山東，喺哈爾濱商業大學畢業，中國共產黨黨員，學者、作家、主持人、演員。司馬南喺20世紀末因反偽科學同埋揭露偽氣功、假神醫得到好多人關注；21世紀初，佢活躍喺政治評論領域，例如「愛國是工作」言論，亦引發唔少人討論。
司馬奕

司馬奕（342年—386年），係東晉第七位皇帝，365年到371年在位，佢無諡號，史稱晉廢帝，跟封號叫晉海西公。
司馬岳

晉康帝司馬岳（322年－344年），字世同，係東晉嘅皇帝，晉明帝個仔，亦係晉成帝個細佬。
晉康帝早喺細個嗰陣已經被封王，到342年晉成帝死咗之後，喺大臣庾冰、庾翼擁立之下，晉康帝就以晉成帝細佬身份承繼東晉大統。但係過多一兩年，晉康帝就病死咗，死嗰陣得廿三歲。
司馬師

司馬師（208年—255年3月23號），字子元，三國魏權臣，官至大將軍，掌握魏國實權嘅人。佢係司馬懿大仔，張春華所生，司馬昭嘅大哥。西晉建國之後，被追加謚號做景皇帝，史稱晉景帝。
吳光祿

吳光祿，係大韓民國嘅一個男藝人同埋演員。
吳元斌

吳元斌，係大韓民國嘅一個男藝人同埋歌手。
吳克群

吳克群（英文：Kenji Wu；1979年10月18號—），係臺灣男歌手、演員同主持人。佢兩次入圍過金曲獎最佳男歌手獎。由於部分電腦輸入法無法產生「羣」字，2015年又恢復用「吳克群」呢個名。
吳光偉

吳光偉，香港親中派政治人，香港再出發大聯盟發起人之一。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
吳儀珠

吳儀珠，香港親中派基督教界人士，神召會元朗錦光堂牧師，基督教事工副學士，而家修讀緊神學學士課程。

經歷
佢喺2018年4月，獲按立為牧師。

政治立場
佢喺香港親中派人士，喺2019年中，正值香港反送中運動，香港各地都有示威活動，警察多次被揭發濫用暴力毆打示威者被批評，其中一次喺沙田，警察因為以困獸鬥方式圍堵離開現場嘅示威者，導致爆發激烈衝突，但吳儀珠就喺7月一次崇拜期間，公開批評教友分享當日示威者浴血受傷嘅片段，話咁樣係撕裂社會，並指責示威者，但對警察嘅行為隻字不提，又向台下持唔同意見嘅教友下逐客令，引起一啲會眾嘅不滿。

爭議
2019年，電玩界網絡紅人兼錦光堂教友甄偉業被揭發非禮教友，喺2020年12月28號被裁定罪成。不過，吳儀珠反而責難一啲轉載有關新聞嘅會眾，話佢哋「攔阻慕道者決志信主」。
吳兆南

吳兆南（1926年1月14號—2018年10月14號）原名照南，字宗炎，係臺灣相聲男演員。佢喺京兆地方出世。「兆南」本來係做京劇嗰陣水牌寫錯，後來索性用來做藝名。
2018年10月14號凌晨一點半，吳兆南喺美國洛杉磯屋企因多重器官衰竭病逝，享年92歲。
吳光正

吳光正，GBM，GBS，JP（1946年9月5號—），上海出世，香港商人，船王包玉剛第二女婿，九龍倉集團主席，前任香港貿易發展局主席（2000年至2007年）、中國全國政協常委，同時亦係吳宗權嘅老頭。

生平
吳光正阿爸吳紹麟係曾經喺德國留學嘅建築學博士。吳光正5歲時隨父母定居香港，之後曾經到美國留學，主修物理同數學，攞到俄亥俄州辛辛那提大學學士，再喺哥倫比亞大學商學院攞到工商管理碩士學位。畢業後試過喺紐約同埋香港嘅美國大通銀行任職，1973年同船王包玉剛嘅次女包陪容結婚，1975年喺包玉剛旗下嘅環球船運集團做董事。1981年包玉剛成功喺英資怡和洋行手中收購九龍倉集團嘅控制權，包玉剛逝世後，吳光正喺1986年到1994年期間做九龍倉集團主席，其後曾經辭去主席職務，由李唯仁接替；2002年4月1號做番主席。1986年到1996年期間亦做過會德豐集團主席。

政治立場
佢係香港親中派一員。

選舉及提名經歷
1996年，吳光正曾經參加首屆香港特區行政長官選舉，重辭晒所有上市公司嘅職務。但最後喺香港特首選舉入面落敗，俾董建華贏咗。吳光正已經表示唔想再角逐特首職務。
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

股東
2011年3月1號，吳光正家族以私人名義買入Ferragamo母公司 SalvatoreFerragamo Italia Spa 8%股權。
2012年9月12號，吳光正家族以私人名義買入龍湖地產（港交所：00960）5.04%股權（2.6049億股），成為公司第二大股東。喺12月6號再度增持，以每股均價15.203元，買入45萬股，涉資共684.13萬元，持股比例由5.99%增至6%。
2012年11月8號，吳光正家族透過哥連頓證券持有新鴻基地產（港交所：00016）1.84%股權。
吳光正依家持有會德豐（港交所：00020）60.01%股權（12.1935億股）。
吳克儉

吳克儉，GBS，SBS，JP（英文：Eddie Ng，1952年11月29號—）係香港政府教育局前局長（2012年至2017年）、香港考試及評核局前主席（2009年至2012年）。
吳克儉（2015年）

個人恥辱
喺2021年，《東方日報》頭版大篇幅寫對某匿名女士嘅採訪，事主指控某香港前教育高官性侵犯，令到渠身心嚴重受創，然而香港律政司同香港警察堅持放生，令打擊加重，報道亦提及記者採訪該疑似淫狼嘅鄰居，得知該舊官成日都帶啲妙齡女子入屋，聲稱係去睇蝙蝠。過徂無幾耐，升旗易得道開名話嗰個舊官係吳克儉，話渠當時嘗試強姦嗰個受害女人，不過由於性無能，扯唔到旗，結果以非插入式性侵犯了事，該報道包含報警檔案編號等技術資料。以上兩則新聞都有大把內容係獨家報道。
坐月

坐月係中醫學入面大肚婆生完蘇蝦之後調養好身體嘅習俗，由於要用一個月時間，所以叫坐月。
坐監

坐監即係俾人困住，可以係懲罰，冇人身自由。坐監一般都係監獄。
嚮歷史上唔少名人都坐過監好似：
司馬遷
曼德拉
陳水扁
孫中山
韋恩斯坦
陳松青
曾蔭權 (20個月)
坐艇

坐艇係香港股市嘅潮語，即係指投資者買入股票之後，股價即刻跌，如果用現價賣股票，就會蝕錢，所以就繼續揸住股票，直到日後股價有機會回番為止。通常喺股市暴升再大跌之後，「坐艇」股票嘅投資者會特別多，有時「坐艇」嘅日子可能幾年都翻唔到身，例如喺科網股泡沬爆破之後買入嘅電訊盈科股票。
坑

坑 (水)，地名用字，唔算大嘅水流。
坑 (淘金)，淘金地
坑渠
坑紋
磒石坑
撞擊坑
礦坑
發掘坑
坐標

坐標係幾何學用嚟表示一個點響直線、平面或者空間位置嘅方法。
二維平面通常有笛卡兒坐標系統同埋極坐標系統兩種。
三維通常有三維直角座標、圓柱座標同埋球座標。
喺基礎數學入面坐標通常都係實數，不過其實可以係複數，甚至係更加抽象嘅一啲交換環。坐標嘅發明令到數學家可以將一啲幾何問題轉換成代數問題，亦都可以掉返轉用幾何嘅角度去理解一啲代數問題，係解析幾何嘅基礎。
坐浴桶

洗手間內的坐廁(左邊)及坐浴桶(右邊)。
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
坐浴桶（Bidet）係用嚟畀如廁之後嘅人洗乾淨肛門或下陰嘅設備，透過從水龍頭流出或噴出來嘅水嚟洗。係一啲五星級酒店房洗手間嘅標準設備。坐浴桶喺西方社會較為普遍。不過現時喺東亞地區，亦有坐廁生嘅產商出產智能廁板，結合坐浴桶同埋坐廁嘅功能。喺日本同韓國呢啲地方都相當普遍，除咗家居使用之外，公共場所都有，依家喺歐美都逐漸普及。

史
坐浴桶嘅起源已經考查唔到，不過普遍都同意係法國人先發明。喺古法文入面，bidet 嘅本來意思係「騎馬」，因為用時嘅動作同騎馬好似。
坐月攻略

《坐月攻略》（英文：Hints of Postnatal Care）係香港有線寬頻開電視製作嘅健康資訊節目，由孫慧雪主持。節目由2024年1月13號到3月30號，逢禮拜六 20:30-21:00，喺HOY TV首播。節目會介紹女人坐月相關資訊。
吉州郡

吉州郡（韓文：길주군／吉州郡 Kilju gun */?）係朝鮮民主主義人民共和國咸鏡北道嘅一個郡。
吉布士自由能

喺熱力學上，吉布士自由能（英文：Gibbs free energy）係一種熱力位能，指喺溫度同壓力唔變嘅情況下一個系統最多能夠作到幾多可逆嘅功。
吉巴氏綜合症

吉巴氏綜合症（Guillain-Barré syndrome）係一種腦神經失調，嚴重嘅話可能會癱或者好難呼吸。接種流行性感冒疫苗可能會惹到呢隻病。
吉州區

吉州區係中國江西吉安一個市轄區，總面積425平方公里，人口29萬。
吉布士熵

統計力學入面，吉布士熵（英文：Gibbs entropy）係平衡態下體系熵嘅一條通用表達式。如果體系有個能級（中文：能級），佔第個能級嘅機率係，噉體系嘅熵就係
其中係波茲曼常數，爾條式叫做吉布士熵公式。

導引
可以用系綜（中文：系綜）嘅方法來推出吉布士熵公式。
考慮由個同我哋考察嘅體系相同嘅體系組成嘅系綜。達到平衡態嗰時，最有可能出現嘅情況係，有個體系處於第個能級。
爾種情況出現嘅可能性遠遠大過其它可能性，根據摘取最大項原理，喺波茲曼熵公式（英文：Boltzmann's entropy formula）入面計算嘅時候可以衹考慮爾一項嘅貢獻，根據組合數學，有：
用斯特靈公式（中文：斯特靈公式）
有：
於是成個系綜嘅熵就係：
因為熵係廣延量（中文：內含及外延性質），而且組成系綜嘅各個體系相同，所以單個體系嘅熵就係：
爾個就係吉布士熵公式。
吉布斯抽樣

吉布斯抽樣（英文：Gibbs sampling）係一種馬可夫鏈蒙地卡羅演算法，用嚟由數據嗰度估計出一條馬可夫鏈嗰啲轉移概率。
大谷圭志

大谷圭志（1983年4月17號—）係日本足球員，司職中場，效力過FC東京，及草津溫泉。
大谷尚輝

大谷尚輝（1995年9月24號—）係日本足球員，司職後衞，效力町田澤維亞。
大谷亮平

大谷亮平，係大韓民國嘅一個日本籍男藝人同埋演員。
大誠實家

《大誠實家》（英文：No One Lies）係香港MakerVille製作嘅電視劇，由蔡瀚億、何啟華、李敏、徐㴓喬、王智德、陳子豐、朱栢謙、和泉素行、黎濟銘、黃正宜、王雍泰主演。套劇喺2023年1月23號到2月3號逢禮拜一到五21:30-22:30喺香港電視娛樂ViuTV首播。製作特輯《大誠實家：誠家賀歲》喺1月22號禮拜日晚22:30-23:00播。

軼事
呢套劇係黃智揚自《教束》之後第二套執導嘅ViuTV劇集。至於共同執導嘅應智贇，兩人曾經喺電影《深宵閃避球》同《超神經械劫案下》共同編劇。
呢套劇故仔發生嘅地點係「馬修港」，而個名嘅靈感係嚟自《教束》入面嘅「馬修書院」。
大谷一二

大谷一二（1912年8月31號—2007年11月23號）係大日本帝國足球員，司職前鋒，曾經喺1934年爲日本足球代表隊出場3次，入咗1球，重參加過1934年遠東運動會。
大諾夫哥羅德

大諾夫哥羅德（俄文：Вели́кий Но́вгород），係俄羅斯諾夫哥羅德州首府，人口22萬。
大讚辭

大讚辭（阿拉伯語：الله أكبر‎，Allahu akbar）係伊斯蘭教嘅一句重要嘅短語。تكبير‎其阿語原意為「使……大」、「放大」，引申為「讚揚」、「推崇」，特指頌揚「真主至大」嘅行為。
用阿拉伯文同埋英文寫嘅大讚辭
用漢字寫嘅大讚辭

使用
「大讚辭」呢句短語成日畀穆斯林使用，用嚟表達情緒嘅激動或引起他人嘅注意。
大角山

大角山（粵拼：daai6 gok3 saan1）係中國廣東廣州嘅一座山，喺南沙區南沙街道東南角，西靠南橫村同鹿頸村；東北靠獅子洋；東南靠伶仃洋附近嘅南沙濱海濕地同埋鳧洲。
呢座山雖然冇乜特別風景，但山頂附近嘅南嶺塔同埋虎門砲臺屬下嘅大角山砲臺喺歷史同古仔嚟講算好出名。其中，前者相傳流行咗個「男單女雙」嘅不成文規定而整成冚唪唥帶偶數規律嘅架構同字數；而後者喺兩次鴉片戰爭同抗日戰爭時期，試過打響過鴉片戰爭第一砲同埋防禦珠江入海口嘅第一條防線地方。
大角咀公共圖書館

大角咀公共圖書館（英文：Tai Kok Tsui Public Library）係香港一個圖書館，喺大角咀福全街63號大角咀市政大厦三樓。
大角咀游泳池

大角咀游泳池（英文：Tai Kok Tsui Swimming Pool），係香港九龍油尖旺區嘅一個公眾游泳池，喺大角嘴福全街63號大角咀市政大廈四樓至五樓，由康樂及文化事務署管理。
大角嘴天主教小學 (海帆道)

大角嘴天主教小學 (海帆道)係香港一間小學，喺大角嘴海帆道，靠近海邊。小學係香港天主敎會辦嘅。學校原本係大角咀道嘅大角嘴天主教小學分拆出來。
家下校長係麥天賜先生，而校監係張秀文女士。
大角咀

大角咀（又寫做大角嘴，英文：Tai Kok Tsui）位於香港九龍旺角西面，屬於油尖旺區議會，但同深水埗區只係界限街之隔。
嘴響唐人地理上來講就係尖凸出來嘅地，而大角嘴原本個形狀似一條長嘅釘插入海，所以叫佢做大角嘴。而民間貪方便，將嘴寫做咀嚼個咀。

歷史
原本大角嘴係一個長形嘅半島，外海向住長沙灣，內海就對住芒角嘴，即係後尾嘅旺角嘴。個海角就好似一座長山。英國人接管九龍半島之後，就將大角嘴變船務後勤基地，有唔少船廠整船。而英國人就睇中大角嘴外側啱做船塢，就起咗大同船塢。家下重留少少嗰陣時嘅回憶，好似英文街名Anchor Street（晏架街），係船錨嘅意思。發展大角嘴後，亦都引發香港政府發展大角嘴北面嘅深水埗畀大量工人一個棲身之所。大角嘴內海填平之後，就變成一個工業住宅混合區。
1980年代起，大角嘴開始人口老化，加上工業北移，唔少工廠都已經搬走晒，改做商業大廈。不過，大角嘴舊區仍然保留車房同五金工程呢啲輕工業。到1990年代，為咗起新機場同新港口，西九龍填海計劃畀咗大角嘴好大塊填地，同昂船洲整咗個港灣。新填地因為有奧運站，就自成一角做「奧運」嘅住宅區。而舊區仍然留響度。之不過，市區重建局已經落實咗幾個重建項目，未來大角嘴會有唔同面貌。
自從奧運站嘅商業大廈，好似滙豐中心同中銀中心入伙，大角嘴周圍都係食肆，當中靠食豬骨煲出名[未記出處或冇根據]。

人口
區內年齡層分佈平均，貧富家庭各佔一半比例[未記出處或冇根據]。
以前區裏面治安情況好差。1992年有個差人喺區裏面中槍。2013年大角咀肢解父母案（中文：大角咀肢解父母案）震撼全香港。強姦打劫時有發生，所以區裏面好多居民都唔敢夜返屋企。

市政
大角咀市政大廈喺2005年12月1號正式啟用，而1988年起嘅大角咀臨時街市、1978年起嘅大角咀臨時熟食小販市場、1946年起嘅界限街街市同埋舊大角咀公共圖書館喺2005年11月30號正式閂門。
大角嘴碼頭

大角嘴碼頭係舊底香港一座碼頭，喺九龍大角咀西面，畀人坐油蔴地小輪來回大角嘴同埋中環港內綫碼頭，曾經係香港主要碼頭之一，最後因填海拆咗。個位置大約係家下港鐵東涌綫奧運站北端，滙豐中心對出。

史
未有大角嘴碼頭之前，大角嘴碼頭連巴士總站塊地，原來係海來嘅。即係亞細亞油倉對出一角凹咗入去嘅海皮，有油倉碼頭。個凹位正正係就家下𣾀豐中心，而海邊就家下海景街度。後尾大角嘴開始發展，大同船塢同其他重工業搬走起多層大廈，最後連油倉都搬埋。個凹位就填咗，起咗碼頭同巴士總站，而櫻桃街就拉長到巴士總站個位。
原本小輪係大角嘴東面旺角嘴嘅旺角碼頭開嘅，1960年香港政府打算將塘尾道由旺角嘴亞皆老街伸長到官涌佐敦道，要填海起路。1972年4月23號旺角碼頭搬到大角嘴呢塊新填地，而原碼頭就填咗做渡船街。新嘅大角嘴碼頭唔單止有船搭，出面重有個大角嘴碼頭巴士總站，即家下𣾀豐中心個位，等巴士可以接人坐船過海。
1978年11月6號，大角嘴碼頭留咗一邊做開中港客運飛翔船，船係去廣州嘅，所以叫港穗碼頭。呢個係1949年之後，第一條開返嘅中港客運航綫。1988年，喺尖沙嘴起咗中國客運碼頭（又叫中港碼頭），呢啲船就轉晒去中港碼頭上落。
1992年6月1號個碼頭就執咗。因為香港有玫瑰園計劃，大角嘴對出填晒海，加上香港有地鐵（家下港鐵）、巴士代替小輪，就無再起返。個巴士總站重用多幾年，1995年5月8號先停用，啲巴士綫搬晒去奧運站周圍嘅新屋苑。碼頭海皮位起咗條深旺道，同埋地鐵奧運站。
大角天后宮

，又嗌大角灣天后宮，係中國廣東陽江嘅古祠堂，喺江城區海陵島西南角嘅海濱路東近大角頂南邊。1997年7月10號俾福建湄洲媽祖祖廟定佢做分靈廟。
祠堂座東南向西北，佔地面積約2000m²，其中天后宮佔地面積316m²。
大角咀市政大廈

大角咀市政大廈（英文：Tai Kok Tsui Municipal Services Building）係香港一棟市政大廈，晌九龍大角咀福全街63號，高8層，晌2005年12月起好。市政大廈入面有街市、熟食中心、公共圖書館、體育館同游泳池。
大角咀道

大角咀道（英文：Tai Kok Tsui Road），係香港九龍大角嘴嘅一條馬路，由南面櫻桃街開始，去到北面界限街。條街上面係西九龍走廊西行車天橋。
大角咀體育館

大角咀體育館，香港室內體育館之一，喺九龍大角嘴福全街六十三號，大角咀市政大廈五到七樓，英文叫Tai Kok Tsui Sports Centre。行政上歸油尖旺區。設施有籃球場、排球場、羽毛球場、運動攀登設施、健身室、兒童遊戲室、乒乓球檯、活動室。
嘉禮二世

嘉禮二世（Callixtus II，又譯卡利克斯特二世，1065年—1124年12月13號）係羅馬天主教第162任教宗，1119年到1124年在位。
嘉禾大廈大火

旺角嘉禾大廈發生火警，彌敦道濃煙彌漫。
嘉禾大廈大火（Cornwall Court Fire）係香港2008年8月10號一宗大火，地點喺九龍旺角，彌敦道西側嘅嘉禾大廈。消防處喺中午12點16分將火警升做五級。大火4死55傷，死者包括兩名殉職嘅消防員。呢宗大火係香港21世紀第一單五級大火，對上一次係1996年嘉利大廈大火。

起火
大火引來唔少途人圍觀
消防員前去救火
大火源於旺角彌敦道687號，嘉禾大廈閣樓一間夜總會。喺香港時間2008年8月10號，上晝9點20分突然起火，大量濃煙，沿著大廈裏便樓梯，湧上高層單位，即係產生煙囪效應。加上大廈通道狹窄，內部聚熱難耐，難以救援。

搶救
警察同消防員喺3分鐘後，即係上晝9點23分到火場。因為接報有十幾名戶住客受困，消防員隨即救援，開出兩條喉同派出一隊煙帽隊入大廈搜索。上晝9點35分，警察將彌敦道往太子方向，近亞皆老街全綫封閉。到9點43分，因為多人被困大廈，消防員將火警升為三級；有住客喺窗邊揮舞毛巾求援，消防員升雲梯，將吸入燶煙不適者救出，由救護員送院治理。
上晝10點23分，消防處將火警升為四級，並將多名傷者分別送去廣華醫院、明愛醫院、瑪嘉烈醫院同埋伊利沙伯醫院；消防員繼續用雲梯救人，警察呼籲快富街同上海街嘅住戶疏散，重要求途人離開附近街道，唔好阻住救援。另一方面，火警中有兩名消防員蕭永方同陳兆龍喺大廈12樓被發現昏迷，由同袍將兩人抬去天台急救。
正午12點，署理九龍副消防總長劉志豪話救出咗60人，其中18人要送院，嗰時重有人致電求救。消防處喺12點派出200名消防員，同埋40架消防車撲救。由於現場溫度好高，撲救困難，消防處喺中午12點16分，將火警升為五級。
下晝1點，消防員動用咗三條消防喉，同五隊煙帽隊繼續撲救。消防出動多架救護車，分別將47名傷者送咗去三間醫院治理，之前昏迷嘅兩名消防員，送院證實死亡。一點半，保安局局長李少光同消防處處長盧振雄親身到火場視察。截至1點45分，消防員經已救出咗60幾名住客；同時，唔少居民重用毛巾或衫，掩住口鼻，等吸少啲濃煙，亦有住戶繼續打電話，或者伸手出窗、搖毛巾等救。
大火下晝3時13分救熄，消防員繼續射水降溫，以免死灰復燃。消防處用咗五條消防喉同 10 隊煙帽隊撲救，出動二百幾名消防員救火。

火後
當晚，警方畀住戶返去單位拎返重要嘢走。之後再封返大廈，住戶暫時唔可以返去。另一方面，幾十名消防員同殉職消防員親屬，喺大廈門口路祭；之後，消防員代表，帶香燭祭品，入災場拜祭殉職同袍。
消防處當日下令全港消防局下半旗致哀，而三名受傷消防員已全部出院。另外，消防處職工總會會繼續跟進消防員死後事宜，為兩個死者設立慰問金戶口，同埋發短訊畀員工，希望佢哋收拾心情。消防處，初步知道兩個殉職消防員事發時，用晒身上所有安全裝備，真正死因，有待部門成立專責小組，調查防煙門同其因素。

死傷人數
大火有兩名消防員殉職，另有兩女死，其一身份未明。而受傷有55人。
殉職
蕭永方，男，46歲，消防隊目，隸屬旺角消防局，服務24年，已婚
陳兆龍，男，25歲，消防隊員，隸屬旺角消防局，入職一年
死者
劉改女，女，77歲；有三成皮膚燒傷，送院後證實死亡
一名姓文女子，39歲，佢喺閣樓吸入濃煙致死再俾烈火燒焦，之後俾消防員發現

調查
消防處處長盧振雄，喺大火當日下晝3時話發表初步調查，認為火警無可疑。消防員搶救時，發現夜總會防煙門畀人鎖咗。火警主要發生喺閣樓舞廳，同1字樓卡拉OK，而嗰度並無防煙門，煙同熱力由缺口漫延至上層。現正研究消防裝置，係咪畀人改過以至失效。消防處會由首長級人員，成立專責小組，調查起火同消防員殉職嘅原因。〈旺角火警：災場再發現一具燒焦屍體〉。on.cc。2008-08-10。喺2008-08-11搵到。</ref>。與此同時，政府人員帶同調查工具進入火災現場，相信係調查同鑑證呢次起火原因。

措施
交通
彌敦道，旺角道到窩打老道一段北行，同旺角道到亞皆老街南行，全綫封閉
巴士
凡係以尖沙嘴天星碼頭同佐敦匯翔道為總站，都暫停服務
所有經彌敦道北行嘅過海巴士綫，即係九龍方向，以紅磡海底隧道九龍出口巴士站做臨時總站
凡係由九龍東去九龍西，都縮短到九龍城迴旋處
凡係由九龍東去九龍南，都改行窩打老道、彌敦道南行、加士居道同埋漆咸道北
地鐵
凡係由九龍西去九龍南，縮短到深水埗欽州街
港鐵旺角站多個出口封閉
各部門措施
民政事務總署喺廣華醫院地下、伊利沙伯醫院地下、明愛醫院急症室同瑪嘉烈醫院H座地下大堂，設立跨部門援助站，並分別設置熱線電話畀市民查詢
民政事務總署。開放喺旺角綜合大樓二樓嘅旺角社區會堂，畀受影響市民棲身
警察喺事發當日，早上設立1條24小時查詢熱綫，畀市民查詢有關意外傷者情況，及向警方提供有關死傷者資料，以協助警方調查。該熱線其後喺當晚9點前取消，但警方繼續呼籲市民提供消息
運輸署緊急事故交通協調中心，喺下晝2點，由運作第1級轉為第3級

傳媒
無綫電視翡翠台喺《北京奧運 上午直擊》同《北京奧運 下午直擊》節目上以滾動字幕形式，向外發報有關呢次大火最新消息同交通情況。另外，翡翠台喺節目廣告時段加入《特別新聞報道》，報道有關最新消息。
Now新聞台喺正午十二點報導指有兩名消防員殉職，當時只有Now公佈相關消息。喺下晝兩點半左右，其他電視台同網上傳媒亦陸續公佈相關消息，但根據呢啲報導。醫院相關部門消息，係兩名消防員送院搶救後，延至下晝兩點幾宣佈不治。表示Now報導消息嗰時，嗰兩名消防員重搶救緊，因此部份網民質疑Now有發放假消息之疑。
嘉祥

嘉祥係中國山東濟寧一個縣，總面積973平方公里，人口82萬。
嘉禾

橙天嘉禾：香港嘅電影集團公司。
嘉禾 (廣州)：廣州嘅地名。
嘉禾縣：湖南郴州嘅縣級市。
嘉禾 (年號)：三國時期東吳君主孫權嘅年號。
嘉興：古代嗌嘉禾，浙江嘅地級市。
嘉祐

嘉祐係北宋皇帝宋仁宗趙禎嘅第九個年號，亦係佢最後一個年號，相當於公元1056年到1063年，前後總共8年。嘉祐嘅意思係「喜獲上天保佑」。
古文字學

古文字學（Palaeography），又叫古文書學，係語文學嘅一個分支，專門研究古代用到嘅文字。
古文觀止

《古文觀止》（粵拼：gu2 man4 gun1 zi2），係由清朝嘅吳楚材、吳調侯叔侄兩人選編同注釋嘅一部文言散文選集。
古文明救兵

《古文明救兵》（The Monuments Men）係套德國嘅戰爭、劇情、傳記電影，喺2014年2月7號上畫。呢套戲片長118 分鐘，票房有154,984,035 美金。
古斯塔夫·阿道夫親王

古斯塔夫·阿道夫親王（瑞典文：Prince Gustaf Adolf，1906年4月22號—1947年1月26號），全名古斯塔夫·阿道夫·奧斯卡·費特力·阿瑟·愛德蒙（瑞典文：Gustaf Adolf Oscar Fredrik Arthur Edmund），西博藤公爵，走嗰陣係瑞典王位第二繼承人，因為空難早死而未能做到國王。佢亦係古斯塔夫六世·阿道夫大仔、卡爾十六世·古斯塔夫個老豆。
古斯塔夫·霍爾斯特

古斯塔夫·霍爾斯特係一個英國、大不列顛及愛爾蘭聯合王國作曲家、音樂家、歌詞、劇本作者。
古教會斯拉夫文

古教會斯拉夫文係印歐語系斯拉夫語族嘅一種滅絕咗嘅語言，主要喺9–11世紀嘅東羅馬帝國用。
土瓜灣遊樂場

土瓜灣遊樂場，香港公園之一，遊樂場之一，喺土瓜灣下鄉道六十六號，英文叫Tokwawan Recreation Ground。行政上歸九龍城區，康樂及文化事務署管。設施有硬地球場、籃球場、緩跑徑、健身徑，以及七人足球場。

史
所在地原為馬坑涌山。二十世紀七十年代，起機場隧道，夷平為地盤，到八十年代完工。之後丟空，直到香港政府興建遊樂場。八十年代尾，九十年代初完工。
土瓜灣避風塘

土瓜灣避風塘（英文：To Kwa Wan Typhoon Shelter）係香港一個避風塘，喺九龍九龍城區土瓜灣沿岸。避風塘佔地14.8公頃，只係畀作業船隻用。
維基同享有多媒體嘅嘢：To Kwa Wan Typhoon Shelter
土瓜灣天后廟

土瓜灣天后廟係香港九龍土瓜灣一座天后廟，1885年建成，位於下鄉道同落山道交界，依家被列作香港三級歷史建築，並由華人廟宇委員會管理。

歷史
土瓜灣天后廟係清朝光緒十一年（1885年）由客家漁民籌建，建於當時嘅海邊，近當時嘅土瓜灣村旁邊。建廟時所鑄嘅銅鐘至今仍然得以保存。該廟喺1888年重修過，現存入口嘅門額「天后古廟」四字就係嗰時寫嘅。1860年代，嗰度有小村落叫土瓜灣村，當時可以由天后廟遠眺海心廟。後來幾次小規模填海已經將海岸線推出並拉直。
1970年代，土瓜灣海心島嘅龍母廟因填海而拆卸，龍母像就改設喺土瓜灣天后廟。

建築
土瓜灣天后廟屬兩進三開設計，兩邊設有廂房，天井位置就改為拜殿。而後進嘅屋頂有魚尾形嘅裝飾。
天后廟正殿供奉天后娘娘，右側嘅偏殿就供奉觀音、王母、龍母同列聖。
土瓜灣市政大廈暨政府合署

土瓜灣市政大廈暨政府合署（英文：Tokwawan Market and Government Offices）係香港一棟市政大廈同政府合署，晌九龍土瓜灣馬頭圍道165號，高12層，晌1984年起好。大廈入面有街市、熟食中心、公共圖書館、體育館同政府部門辦事處。

公共交通
港鐵屯馬綫土瓜灣站A出口。
土瓜灣道

土瓜灣道（英文：To Kwa Wan Road），係香港九龍土瓜灣嘅一條馬路，由馬頭圍道開始，去到宋皇臺道。
土瓜灣

土瓜灣一帶。
土瓜灣（粵拼：tou2 gwaa1 waan1*4；灣今讀環；英文：To Kwa Wan）係香港九龍一道地方。響九龍半島東岸，係九龍市區一部份，同鶴園、馬頭角為鄰。行政上係屬於九龍城區。
土瓜灣原本係個大海灣，同九龍灣連住，係維多利亞港一部份。土瓜灣喺英國人佔領九龍半島之前已經有人住。個灣對出有個海心島，又叫做土瓜灣島，島上有石有廟，係遊覽勝地。不過因土瓜灣要填平，連埋九龍半島度。
而家土瓜灣主要係住宅區，同時開咗唔少傢俬鋪同室內設計公司。

地名
相傳宋室一班人着草到官富場（今九龍城）時，村民出去迎接，同埋向佢哋獻上糧食，其中有由村民種植嘅土瓜。由於村民護駕有功，宋帝就賜咗一把黃緞巨傘畀佢哋。直至宋朝滅亡之後，每逢土瓜灣一年一度嘅龍舟競渡，村民仲會先將御賜黃緞巨傘設喺巨舟上面，由紳耆率領一班村民向巨傘叩拜，再開始比賽。土瓜灣呢個名因村民種植土瓜，並供奉畀宋室享用得返嚟。
第二個講法，土瓜灣係因為佢嘅獨特地形，所以先咁叫。以前土瓜灣對開海面有一個島仔，島上有一座廟，裏面供奉有珠江水神之稱嘅龍母。間廟雖然好細，但就好出名。喺清朝嘉慶年間嘅《新安縣誌》已被列作古蹟；而個島同土瓜灣一名嘅緣由可追溯至1902年由香港政府製作嘅《九龍半島圖》，嗰時個島已被標作「土瓜環島」。

歷史
清代，土瓜灣嘅發展一直都落後過周圍嘅地方。去到五十年代後，香港啟德機場起喺土瓜灣，搞到附近的建築必須遵循樓宇高度規定，令土瓜灣好多樓仲係矮腯腯。另外，搞咗幾次填海去擴充土地資源，最後開闢成工業區，令土瓜灣成為香港最早嘅工業區，唔同類型嘅工廠，包括發電廠、水泥廠、皮革廠、小五金廠等等都可以喺度搵到。

工業史
1930至40年代係香港輕工業發展嘅「黃金十年」。當年中國大陸係「七國咁亂」同打緊國共內戰，搞到唔少波士同有錢人都將佢哋嘅資金同公司都搬過嚟香港起工廠。偉恆昌嘅前身係偉倫紗廠，紗廠規模非常龐大。除咗偉倫紗廠，呢度都有第二間紗廠「東方紗廠」，1950年代起，原本被列為三級歷史建築，但而家只拆到得翻幅牆。
响1960、70年代，土瓜灣周圍都係工廠同塵埃。乜類型工廠都有，大嘅就有英泥廠、製衣廠、船廠、味精廠；細嘅就有電池廠、塑膠花廠，各式各樣嘅都可以喺土瓜灣搵到。但跟住工廠北移，舊時重工業、輕工業嘅輝煌痕迹慢慢就冇咗。
土瓜灣鄰海，船廠同造船業都會喺依度起。而家嘅庇利街，正正係船排隔離填海得嚟，嗰度曾經有間「庇利船廠」。雖然以前嘅土瓜灣得山同海，但土瓜灣近住繁華嘅九龍城；政府為咗開發多啲土地，喺較荒蕪嘅土瓜灣移山填海，連海心公園塊地都係填海而來。

趣事
土瓜灣嘅益豐大廈曾經係變形金剛系列電影嘅拍攝場地，惟唔同住客投訴冇通知下搞爆破場面，驚造成火災同製造巨響。
徐克《順流逆流》同日劇《信用欺詐師JP︰香港浪漫篇》都係益豐大廈做場景。
土瓜灣公共圖書館

土瓜灣公共圖書館（英文：To Kwa Wan Public Library）係一間喺香港土瓜灣嘅公共圖書館，康樂及文化事務署管理，喺土瓜灣政府合署5至6樓。
土瓜灣市政大廈遊樂場

土瓜灣市政大廈遊樂場，香港公園之一，遊樂場之一，喺土瓜灣馬頭圍道一百六十五號，英文叫Tokwawan Complex Playground。行政上歸九龍城區。設施有籃球場、排球場。
土瓜灣故事館

土瓜灣故事館 （粵拼：tou2 gwaa1 waan1*4 gu3 si6 gun2；英文：House of To Kwa Wan Stories），減筆叫土家，所以又叫土家故事館。係香港土瓜灣一個非牟利組織暨私人街坊聚腳地，舉辦唔同關於土瓜灣嘅活動，例如導賞團、放映會、編寫刊物等。2014年開始喺土瓜灣鴻福街16號營運，但因土瓜灣重建，而家搬咗去美華工業中心。

土瓜灣重建
由於市區重建計劃，鴻福街16號業權而家已經俾政府市區重建局收番重建，2016年，市區重建局宣布重建土瓜灣六個重建項目，鴻福街亦有份，所有人同舖頭都要搬走，而當地居民同土家曾經成立「重建店舖租客關注組」，一齊向市建局爭取緊喺重建計劃入面，點樣安排畀受市區重建影響嘅人同舖頭搬走。2019年，市建局用《土地收回條例》，開始正式收樓，土家同部份居民同舖頭當時留到最後一刻，卒之俾政府告霸佔官地，土家不滿市建局幾年都冇回應佢哋安置居民同舖頭訴求，重建後起私樓、商場，冇公屋、居屋，揀咗抗辯，最尾敗訴，要喺2021年8月16日之前搬走。
吳向飛

吳向飛（粵拼：ng4 hoeng3 fei1；簡化字：吴向飞；12月4號—），係中國大陸填詞人、中國音樂著作權協會理事。佢填詞作品有成200個。

經歷
2002年，為電影《開往春天的地鐵》寫咗同名主題曲《開往春天的地鐵》，佢憑呢隻歌攞到中國歌曲排行榜年度最佳填詞人獎。2008年，幫陳奕迅《路一直都在》填詞；同年2月4號，出第一張專輯《漢中》。
吳哥

吳哥（粵拼：ng4 go1；高棉文：អង្គរ；英文Angkor或者Angker），又叫吳我屋或者安谷，喺中南半島上。佢係古時真臘國都，喺今日柬埔寨西北部，吳哥高棉話解「城」。佢至出名係城寺（Angkor Wat），家下叫吳哥窟。城寺極之雄偉，係世界著名古蹟。
吳哲歆

吳哲歆，MH，廣東汕頭澄海人，香港傳統親中陣營政治人、生意人（世聰集團老細），香港潮州商會常務會董。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
吳厲山

吳厲山，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
吳哥窟

吳哥窟（粵拼：ng4 go1 wat1；高棉文：អង្គរវត្ត），係柬埔寨嘅一間古代神廟，原本叫做Vrah Vishnulok，意思係「毗濕奴嘅神殿」。吳哥窟係祿兀入面保存得最好嘅神廟，亦係世界上最大嘅廟宇。1992年，聯合國教科文組織將佢列做世界文化遺產。
維基同享有多媒體嘅嘢：
Angkor Wat（類）
喺開放街圖（Open Street Map）嘅吳哥窟地圖。
吳君如音樂作品

吳君如音樂作品，呢個版面係記低吳君如出道以嚟嘅一系列音樂作品。吳君如喺出道後主要都係做演員，但係喺1990年代亦試過推出唔少嘅個人音樂專輯，同埋喺部分自己主演嘅電影演唱返主題曲或插曲。

我有我的溫柔 （1993年9月3日）我有我的溫柔 String 模組錯： Match not found
廢話 （1993年9月7日）
君如處處吻 （1995年）君如處處吻 1995
《廢話》係吳君如嘅第二隻細碟，喺1993年9月7號推出。專輯嘅第一派台歌同埋第一主打歌都係《廢話》。另外，呢隻碟也外銷至日本。
咸𤨒晶

咸𤨒晶，係大韓民國嘅一個女藝人同埋歌手。
咽喉炎

咽喉炎（Pharyngitis）又叫咽炎，係指喉嚨後面嘅咽嘅發炎，多數係病毒感染引致。
咽音

咽音（英文：Pharyngeal consonant）喺語音學嚟講係指發音嗰陣，用條脷對通往咽喉嗰條罅閂埋同擘大而整出嚟嘅輔音。

乜嘢語言有咽音
咽音主要嚟自世界三個地區：中東-北非嘅閃米特語族（諸如阿拉伯文、希伯來文、提格雷文啊噉）、柏柏爾語族同埋古斯迪語族（例如索馬利亞文）；高加索西北高加索語系、東北高加索語系；加拿大不列顛哥倫比亞省嗰堆原住民語言，例如海達文同薩利希語系嘅一啲語言。
咽

咽係喉嚨主要部位，由個口一路去到食道同氣管分叉位嘅管道。
咿呀咿呀

《咿呀咿呀》係一部於中國播出嘅兒童電視節目，由歌舞、體操、手工、語言等構成。2017年7月1號於哈哈少兒頻道同炫動卡通（現合併為哈哈炫動衛視（中文：哈哈炫動衛視））等頻道播出，為《寶貝學院》嘅欄目之一。
《咿呀咿呀》源於日本NHK教育頻道播出嘅高人氣兒童節目《躲貓貓！》，節目拍攝地點位於上海。
咿唷

咿唷（Eeyore）係隻卡通驢仔， 由英國人 A. A. Milne 喺1925年創作，1966年畀迪士尼買咗版權，做咗佢旗下嘅卡通角色。呢個角色係小熊維尼嘅老友。
哀悼

哀悼（英文：mourning）係指因為喪失咗某啲重要嘅嘢（例如係屋企人）而出現嘅一種哀傷情緒。
命題

喺哲學、邏輯學同語言學入面嘅命題（粵拼：ming6 tai4；英文：proposition），係指一句陳述句嘅語義（實際表達嘅概念），呢個概念係俾人定義同觀察嘅現象。命題唔係指陳述本身。當唔同陳述句有相同語義嘅時候，佢哋就係表達相同嘅命題。例如
粵語「雪係白嘅」
粵語「雪係白色嘅」
英文 "Snow is white."
係唔同嘅陳述句，但佢哋表達嘅命題係相同嘅。而同一種語言嘅兩個唔同嘅陳述都可能表達相同命題。例如，啱啱嘅命題都可以寫做「冰嘅結晶係白色嘅」；不過，呢個之所以係相同命題，係基於「冰嘅結晶」係「雪」嘅諗法。
通常，命題係指閉判斷，以分辨出開判斷，或謂詞。呢種情況嘅命題唔係真就係假。哲學學派邏輯實證主義支持呢個命題嘅概念。
一啲哲學家，如約翰·希爾勒，認為其他形式嘅語言或行為都係命題。是非疑問句係詢問緊命題真值。 道路交通標誌通過語言外嘅圖像就表達咗命題。用陳述句都可以係一個命題而唔判定佢，例如，老師請學生對某個引用發表意見嗰陣，呢個引用就係一個命題（有語義）而呢個老師冇判定佢。如上一段淨係俾咗「雪係白嘅」命題，但係冇判定佢。
命神星

命神星（Fortuna），即係小行星19，係太陽系小行星帶嘅一粒小行星，喺1852年8月22號發現。
命運

命運（英文：destiny / fate）係指想像中「世事會點發生係預先決定咗嘅」嘅呢個諗法。
命題變數

命題變數（英文：propositional variable）係一種未知數，數值可以係「真」或者「假」，可以攞嚟做一個真值函數嘅輸入。
命運自選台

《命運自選台》（英文：Click），係2006年美國電影，由阿當桑迪拿、姬蒂碧金莎、基斯杜化華堅主演，法蘭哥里斯執導。
命運迷宮

《命運迷宮》（英文：A New Life），係香港無綫電視一套電視劇，1991年喺海外發行，長15集，由曾偉權、甄子丹、曾華倩、黎美嫻主演。
命題邏輯

命題邏輯（英文：propositional logic）係邏輯學嘅一門，專門研究命題以及命題之間嘅關係，包括點樣用命題砌出論證。
容琛兒

容琛兒自細讀書成績已經好好，仲識彈琴。中學嗰陣時喺澳門名校陳瑞祺永援中學讀書，拎咗唔少獎學金之餘仲參加過好多大大小小嘅比賽。大學時選修機電工程，仲五次攞到紙飛機大賽冠軍，後來仲時不時喺微辣做客串。
容縣

容縣係中國廣西鬱林一縣，面積2257平方公里，人口81萬。
容羨媛

容羨媛（Fion Yung，1984年3月4號—）係香港無綫電視前女藝員。佢喺香港出世，2004年參加香港電台嘅「DJ生還者」比賽而開始做香港電台節目主持，2008年加入無綫電視，初頭做無綫娛樂新聞台主持，2012年開始做翡翠台《東張西望》主持，亦客串過電視劇演出。

經歷
容羨媛中學喺趙聿修紀念中學同博愛醫院鄧佩瓊紀念中學畢業，然後讀香港理工大學，攞到建築經濟及管理學（榮譽）理學士學位，最後喺香港浸會大學攞埋碩士學位。大學畢業之後短暫喺澳洲墨爾本一社區電台做嘢。2004年參加DJ生還者，加入香港電台，任職第二台同青年網上電台Teen Power嘅Web J同Project Coordinator。2008年8月離開香港電台，加入無綫電視，喺無綫娛樂新聞台做節目主持人。2012年加入《東張西望》做節目主持人。
容積率

容積率（floor area ratio）係「總樓面面積 : 笪地嘅面積」嘅比例。
若果啲建築物嘅容積率高得滯，又可能會對周邊環境構成影響－笪地方迫滿嗮高樓大廈，有好多人都會想用嗰笪地，就會對嗰頭啲交通造成壓力，而且人口密度高咗亦都表示產生嘅垃圾同用嘅電會多咗。